cyanic-selkie/wikianc huggingface dataset:
চুম্বকত্ব
পদার্থবিজ্ঞানে চুম্বকত্ব বলতে এক পদার্থ কর্তৃক অন্য কোন পদার্থকে আকর্ষণ বা বিকর্ষণ করার ঘটনাকে বোঝায়। মোট কথা চুম্বকের ধর্মকেই চুম্বকত্ব বলে। উল্লেখ্য, চুম্বকত্ব চুম্বকের ভৌত ধর্ম, কোন রাসায়নিক ধর্ম নয়।
যেসকল পদার্থের সহজে চিহ্নিত করার মত চৌম্বক ধর্ম আছে সেগুলো হল নিকেল, লোহা, কোবাল্ট এবং বিভিন্ন সংকর ধাতু। অবশ্য সকল পদার্থই চৌম্বক ক্ষেত্র দ্বারা কমবেশি প্রভাবিত হয়। পদার্থবিজ্ঞানে চুম্বকত্ব বলতে অন্য কিছুও বোঝানো হতে পারে। যেমন, আলো বা অন্যান্য তড়িচ্চুম্বকীয় বিকিরণের দুটি উপাদানের একটিকে চুম্বকত্ব বলা হয়।
লিভিউমোৎসার্ট
লিভিউমোৎসার্ট উৎসব হল ইউক্রেনের লিভিউ, ব্রডি এবং তাদের আশেপাশে অনুষ্ঠিত একটি বার্ষিক আন্তর্জাতিক শাস্ত্রীয় সঙ্গীত উৎসব।
এটি ফ্রাঞ্জ জাভার উলফগ্যাং মোৎসার্টের সম্মানে নামকরণ করা হয়েছে, যিনি ছিলেন ধ্রুপদী পাশ্চাত্য সঙ্গীত যুগের বিখ্যাত ও প্রভাবশালী সুরকার ভোল্‌ফগাংক্‌ আমাডেয়ুস মোৎসার্টের পুত্র, যিনি ১৮০৮ থেকে ১৮৩৮ সাল পর্যন্ত লিভিউ এ বসবাস করেছিলেন।
অন্না হজারে
আন্না হাজারে (জন্ম ১৫ জুন, ১৯৩৭) হলেন একজন ভারতীয় সমাজ সংস্কারক। তার প্রকৃত নাম কিসান বাবুরাও হজারে, (किसान बाबुराव हजारे)। তিনি ভারতের মহারাষ্ট্র রাজ্যের আহমেদনগর জেলার রালেগণ সিদ্ধি গ্রামের উন্নয়ন কর্মসূচির জন্য বিশেষ পরিচিতি অর্জন করেন। তার প্রচেষ্টায় এই গ্রামটি একটি আদর্শ গ্রামে পরিণত হয়। এই কাজের স্বীকৃতি স্বরূপ ১৯৯২ সালে ভারত সরকার তাকে পদ্মভূষণ সম্মানে ভূষিত করে। ২০১১ সালের ৫ এপ্রিল থেকে তিনি সরকারি কার্যালয়ে দুর্নীতি রোধে জন লোকপাল বিল আইনরূপে বলবৎ করার দাবিতে কেন্দ্রীয় সরকারের উপর চাপ সৃষ্টি করার জন্য আমরণ অনশনে বসেছেন।
জীবন
অধুনা মহারাষ্ট্রের আহমেদনগর জেলার ভিঙ্গারি গ্রামে এক অদক্ষ মজুর পরিবারে অন্না হজারে জন্মগ্রহণ করেন। তার পিতামাতার নাম ছিল বাবুরাও হজারে ও লক্ষ্মীবাই। তাদের পাঁচ একর জমি ছিল। অন্না হজারের দু’টি বোন ছিল। ১৯৫২ সালে প্রতিকূল পরিস্থিতিতে তার পরিবার রালেগণ সিদ্ধি গ্রামে চলে আসেন। তার এক নিঃসন্তান পিসি তাকে মানুষ করেছিলেন। আর্থিক দুরবস্থার জন্য সপ্তম শ্রেণীর বেশি তিনি পড়াশোনা করতে পারেননি।
অন্না হজারে ভারতীয় সেনাবাহিনীতে ড্রাইভার হিসেবে কর্মজীবন শুরু করেন। এই সময় তিনি স্বামী বিবেকানন্দ, মহাত্মা গান্ধী ও বিনোবা ভাবের গ্রন্থাবলি পাঠ করে তাদের দর্শনের প্রতি আকৃষ্ট হন। ১৯৭০-এর দশকের মাঝামাঝি গাড়ি চালানোর সময় তিনি দুর্ঘটনায় আহত হন। কিন্তু প্রাণে বেঁচে যান।
১৯৭৫ সালে সেনাবাহিনী থেকে স্বেচ্ছা অবসর গ্রহণ করে তিনি রালেগণ সিদ্ধি গ্রামে ফিরে আসেন। প্রথম দিকে তিনি গ্রামবাসীদের মদ্যপানের নেশা ছাড়াবার জন্য আন্দোলনে নেতৃত্ব দেন। এরপর তিনি গ্রামবাসীদের শ্রমদান অর্থাৎ স্বেচ্ছাশ্রমিকের কাজে উদ্বুদ্ধ করে নিকটবর্তী পাহাড়ে জলবিভাজিকা উন্নয়ন কল্পে খাল, ছোটোখাটো জলাধার ও জল-সংশোধনাগার গড়ে তোলেন। এর ফলে গ্রামে জলের সমস্যা দূর হয় ও সেচব্যবস্থার উন্নতি সম্ভব হয়। শ্রমদান পদ্ধতির সাহায্যে তিনি গ্রামবাসীদের উদ্বুদ্ধ করে গ্রামে মাধ্যমিক বিদ্যালয়ও গড়ে তোলেন।
২০০০-এর দশকের গোড়ার দিকে অন্না হজারে মহারাষ্ট্র রাজ্যে একটি আন্দোলন গড়ে তোলেন। এই আন্দোলনের ফলে মহারাষ্ট্র সরকার আগের দুর্বল আইনটি প্রত্যাহার করে একটি শক্তিশালী তথ্য অধিকার আইন পাশ করতে বাধ্য হয়। ভারতের রাষ্ট্রপতি আইনটি অনুমোদন না করা পর্যন্ত তিনি আন্দোলন চালিয়ে গিয়েছিলেন।
জন লোকপাল বিল আন্দোলন
২০১১ সালে অন্না হজারে ভারতীয় সংসদে একটি অধিক শক্তিশালী দুর্নীতি-বিরোধী লোকপাল বিল পাস করানোর জন্য আন্দোলন শুরু করেন। এই আন্দোলনের অংশ হিসেবে সুপ্রিম কোর্টের প্রাক্তন বিচারপতি তথা কর্ণাটকের লোকায়ুক্ত এন সন্তোষ হেগড়ে, সুপ্রিম কোর্টের প্রবীণ আইনজীবী প্রশান্ত ভূষণ এবং ইন্ডিয়া এগেইনস্ট কোরাপশন আন্দোলনের অন্যান্য সদস্যরা মিলে একটি বিকল্প বিলের খসড়া প্রস্তুত করেন। এই বিলটির নাম দেওয়া হয়েছে জন লোকপাল বিল। পূর্বতন লোকপাল বিলের থেকে এই বিলে লোকপালদের অধিক ক্ষমতা দেওয়ার কথা বলা হয়েছে।
২০১১ সালের ৫ এপ্রিল থেকে হজারে দিল্লির যন্তর মন্তরে আমরণ অনশন শুরু করেন। তার দাবি হল সরকার ও নাগরিক সমাজের যৌথ প্রতিনিধিত্বে একটি যৌথ কমিটি গঠন করে অধিক ক্ষমতাশালী ও অধিকতর স্বাধীন লোকপাল ও লোকায়ুক্ত নিয়োগের জন্য নতুন বিলের খসড়া প্রস্তুত করতে হবে। প্রধানমন্ত্রী মনমোহন সিংহ তার দাবি খারিজ করে দেন।
আন্দোলনের দ্বিতীয় দিনে শরদ পাওয়ার মন্ত্রিগোষ্ঠীর দুর্নীতি পর্যালোচনা প্যানেল থেকে পদত্যাগ করেন।
ওসাসকো
ওসাসকো (পর্তুগিজ: Osasco) ব্রাজিলের, সাঁউ পাউলুর একটি পৌরসভা এবং শহর। সাঁউ পাউলু পৌরসভার জনসংখ্যার দিক থেকে এটি ৫তম স্থানে রয়েছে। একজন ইতালীয় আন্তোনিও আগু (বর্তমানে ওসাসকোর একটি প্রধান রাস্তার নাম) শহরটি স্থাপন করেন। সে তুরিনের প্রদেশ ওসাসকোর পৌরসভা থেকে এসে ছিলেন।
২০০৮ সালে ওসাসকোর জনসংখ্যা ছিল ৭১৩,০৬৬ জন এবং এর জনসংখ্যার ঘনত্ব ছিল প্রতি বর্গকিলমিটারে ১০,৯৭০ জন। জাপানের, টোকিও এবং আমেরিকার, নিউ ইয়র্ক শহর থেকেও এটি বিশ্বের অনেক ঘনত্বশীল দেশ। একে বড় সাঁউ পাউলুর পশ্চিমী অংশের প্রধান শহুরে কেন্দ্র বিবেচনা করা হয়। ওসাসকোর একটি নিজেস্য পুরসভা হওয়ার পরে ১৯শে ফেব্রুয়ারি, ১৯৬২ সাল পর্যন্ত সাঁউ পাউলু শহরটি একটি জেলা হিসেবে ব্যবহার করা হয়। ১৯৮৯ সালে শহরটি ওসাসকোর রোমান ক্যাথলিক ডায়েসিসের আসন হয়েছিল।
ভৌগোলিক উপাত্ত
ওসাসকো পৌরসভার গড়পড়তা উচ্চতা ৭৯২ মিটার (২১৮৮ ফুট)। এর আয়তন ৬৪,৯৪ বর্গ কিলোমিটার। সাঁউ পাউলু উত্তর, পূর্ব এবং দক্ষিণে, কোটিয়া দক্ষিণপশ্চিমে, কারাপিকুইবা এবং বারয়েরি পশ্চিমে এবং সান্তানা দে পারনাইবা উত্তরপশ্চিমে ওসাসকো পৌরসভা অবস্থিত।
অর্থনীতি
ওসাসকো একটি ইন্ডাস্ট্রিয়াল শহর ছিল, কিন্তু অন্যান্য অঞ্চলগুলোর সাথে ইন্ডাস্ট্রিয়াল বিকেন্দ্রীকরণ ছিল। আজ শহরে গড়ে উঠচ্ছে বিভিন্ন কেনাকাটা দোকান এবং পরিষেবা। ওসাসকো ব্রাদাস্কো ব্যাংকের প্রধান কার্যালয় যা ব্রাজিলের তৃতীয় বৃহত্তম ব্যাংক। বর্তমানে এখানে অনেকে বড় বড় কোম্পানি উপস্থিতি রয়েছে যেমন, নেট্রা, কোকা-কোলা, কেরিফোর এবং আরো অনেক। ওসাসকো দেশের দশম ধনী শহর।
জলবায়ু
সাঁউ পাউলুর প্রায় সমস্ত মেট্রোপলিটান অঞ্চলে হিসেবে, জলবায়ু ‌উপ‌-গ্রীষ্মমণ্ডলীয়। গ্রীষ্মকালে সামান্য গরম এবং বর্ষামুখর মৃদু শীতঋতু। বার্ষিক গড় তাপমাত্রা ১৮° সেন্টিগ্রেড থাকে। জুলাই এর শুরুতে ঠাণ্ডা (গড়পড়তা ১২° সেন্টিগ্রেড) এবং ফেব্রুয়ারিতে গরম (গড়পড়তা ৩০° সেন্টিগ্রেড) হয়। বার্ষিক বর্ষা ১৪০০ মিলিমিটার।
ফিলিপ স্ল্যাটার
ফিলিপ লুটলি স্ল্যাটার (৪ নভেম্বর ১৮২৯ - ২৭ জুন ১৯১৩) ছিলেন একজন ইংরেজ আইনজীবী এবং প্রাণি বিশেষজ্ঞ। প্রাণিবিদ্যাতে তিনি একজন বিশেষজ্ঞ পক্ষীবিদ ছিলেন এবং বিশ্বের প্রধান জুজিওগ্রাফিক অঞ্চলসমূহ চিহ্নিত করেছিলেন। তিনি ৪২ বছর, (১৮৬০-১৯০২), জ্যুলজিক্যাল সোসাইটি অব লন্ডনের সেক্রেটারি ছিলেন।
জীবনের প্রথমার্ধ
১৮৫১ সালে তিনি আইন অধ্যয়ন শুরু করেন এবং কর্পাস ক্রিস্টি কলেজের ফেলোতে ভর্তি হন। ১৮৫৬ সালে তিনি আমেরিকা বেড়াতে গিয়েছিলেন এবং সুপিরিয়র হ্রদ এবং সেন্ট ক্রিক্স নদীতে ডিঙ্গি বেয়ে মিসিসিপি পর্যন্ত নেমে গিয়েছিলেন। এ সম্পর্কে স্ল্যাটার "ইলাস্ট্রেটেড ট্র্যাভেলস" এ লিখেছিলেন। ফিলাডেলফিয়ার প্রাকৃতিক বিজ্ঞান একাডেমিতে তিনি স্পেন্সার বেয়ার্ড, জন ক্যাসিন এবং জোসেফ লেডির সাথে দেখা করেছিলেন। ইংল্যান্ডে ফিরে আসার পরে তিনি বেশ কয়েক বছর আইন অনুশীলন করেছিলেন এবং লন্ডনের প্রাণীবিজ্ঞান সমিতির সভাগুলিতে যোগ দিয়েছিলেন।
ক্যারিয়ার
১৮৫৮ সালে স্ল্যাটার প্রসিডিং অব দ্য লিনিয়ান সমিতিতে একটি প্রবন্ধ প্রকাশ করেছিলেন এবং ছয়টি প্রাণিবিজ্ঞান অঞ্চল স্থাপন করেছিলেন, যাকে তিনি প্যালিআর্কটিক, ইথিওপিয়ান (বর্তমানে আফ্রোট্রপিক), ভারত (বর্তমানে ইন্দো-মালয়), অস্ট্রেলেশীয়, নিআর্কটিক এবং নিওট্রপিক্যাল নামে অভিহিত করেছিলেন। এই জীবভৌগোলিক অঞ্চলসমূহ এখনও ব্যবহৃত হয়। তিনি ভারত এবং মাদাগাস্কারের মধ্যে কাকতালীয়ভাবে বিদ্যমান প্রাণীবৈজ্ঞানিক সম্পর্ক ব্যাখ্যা করার জন্য ১৮৬৪ সালে লেমুরিয়া তত্ত্বও বিকাশ করেছিলেন।
১৮৭৪ সালে তিনি তাঁর ভাই জর্জ স্ল্যাটার-বুথ, এমপি (পরে লর্ড বেসিং) -এর একান্ত সচিব হন। তাঁকে সিভিল সার্ভিসে স্থায়ী পদের প্রস্তাব দেওয়া হলেও তিনি তা প্রত্যাখ্যান করেছিলেন। ১৮৭৫ সালে তিনি ব্রিটিশ অ্যাসোসিয়েশন ফর দি অ্যাডভান্সমেন্ট অব সায়েন্সের জৈবিক বিভাগের সভাপতি হন, যেখানে তিনি ১৮৪৭ সালে সদস্য হিসাবে যোগদান করেছিলেন।
স্ল্যাটার ছিলেন ব্রিটিশ পক্ষীবিদ ইউনিয়নের জার্নাল দ্য আইবিসের প্রতিষ্ঠাতা ও সম্পাদক। তিনি ১৮৬০ থেকে ১৯০২ সাল লন্ডনের প্রাণীবিজ্ঞান সমিতির সেক্রেটারি ছিলেন।
১৯০১ সালে তিনি পশ্চিমা বিজ্ঞানীদের কাছে ওকাপির বর্ণনা দিয়েছিলেন, যদিও তিনি কখনও কোন জীবিত ওকাপি দেখেননি। তাঁর ১১ হ্যানোভার স্কয়ারের অফিসটি লন্ডনের সমস্ত প্রকৃতিবিদদের জন্য একটি মিলনস্থলে পরিণত হয়েছিল। ভ্রমণকারী এবং বাসিন্দারা তাঁর সাথে চিঠিপত্র আদান-প্রদান করতেন। এভাবে স্ল্যাটার কয়েক হাজার মানুষের সাথে চিঠি বিনিময় করেছিলেন।
তাঁর পাখির সংগ্রহ বেড়ে হয়েছিল নয় হাজার এবং এগুলি তিনি ১৮৮৬ সালে ব্রিটিশ জাদুঘরে হস্তান্তর করেছিলেন। প্রায় একই সময়ে যাদুঘরটি গুল্ড, সালভিন এবং গডম্যান, হিউম এবং অন্যান্যদের সংগ্রহ দ্বারা বিশ্বের বৃহত্তম প্রাকৃতিক ইতিসাহের জাদুঘরে পরিণত হয়। স্ল্যাটারের গুরুত্বপূর্ণ বইয়ের মধ্যে এক্সোটিক অর্নিথোলজি (বিদেশি পাখিবিদ্যা ১৮৬৬-৬৯) এবং নোমেনক্লেচার অ্যাভিয়াম (পাখির নামকরণ ১৮৭৩) দুটোই অসবার্ট স্যালভিনের সাথে; আর্জেন্টাইন অর্নিথোলজি (আর্জেন্টিনার পাখিবিদ্যা ১৮৮৮-৮৯) ডব্লিউ এইচ হাডসনের সাথে; এবং বুক অব অ্যান্টিলোপস (মৃগ সম্বন্ধীয় বই ১৮৯৪–১৯০০) ওল্ডফিল্ড থমাসের সাথে লিখেছেন।
১৯০১ সালের জুনে তিনি অক্সফোর্ড বিশ্ববিদ্যালয় থেকে বিজ্ঞানের সম্মানসূচক ডক্টরেট (ডিএসসি) ডিগ্রি পেয়েছিলেন।
পরিবার
১৮৬২ সালের ১৬ অক্টোবর তিনি জেন অ্যান এলিজা হান্টার ব্লেয়ারকে বিয়ে করেছিলেন; দম্পতির ১ কন্যা এবং ৪ পুত্র ছিল। তাঁদের বড় ছেলে উইলিয়াম লুটলি স্ল্যাটারও ছিলেন একজন পাখি বিশেষজ্ঞ। ফিলিপ স্ল্যাটারকে ওডিয়াম সমাধিক্ষেত্রে সমাহিত করা হয়েছে।
অর্গানাইজার
অর্গানাইজার হল দক্ষিণপন্থী, হিন্দু সংগঠন রাষ্ট্রীয় স্বয়ংসেবক সংঘ (আরএসএস) এর একটি অনুমোদিত প্রকাশনা, যা ভারত বিভক্তির কয়েক সপ্তাহ আগে ১৯৪৭ সালে একটি সংবাদপত্র হিসাবে চালু হয়েছিল। স্বাধীনতার দাবি করা সত্ত্বেও, পণ্ডিতরা একে আরএসএস-এর একটি অফিসিয়াল অঙ্গ হিসেবে বিবেচনা করেন।  সংবাদপত্রটি সম্পাদনা করেছেন এ আর নায়ার, কে আর মালকানি, এল কে আদভানি, ভিপি ভাটিয়া, শেশাদ্রি চারি এবং ডঃ আর. বালাশঙ্কর। বর্তমান সম্পাদক প্রফুল্ল কেতকর। অর্গানাইজার ১ এপ্রিল ২০১৪ এর সংস্করণ থেকে ম্যাগাজিন বিন্যাসে পুনরায় চালু করা হয়েছিল।
শশীবালা দাসী
শশীবালা দাসী (মৃত্যু: আগস্ট ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
রাজনৈতিক কাজ
তিনি মেদিনীপুর জেলার তোরিয়ার নিবাসী ছিলেন। ১৯৪২ সালে ভারত ছাড়ো আন্দোলনের রাষ্ট্রশক্তি দখলের সংগ্রাম চলেছিল মেদিনীপুরে। বহু নারী সেই সংগ্রামে সর্বস্ব ত্যাগ করে আত্মহুতি দিতে ছুটে গিয়েছিলেন। সেই সময়ে শোভাযাত্রা করে কেশপুর থানা দখল করতে গিয়ে পুলিশের গুলিতে মারা যান।
বড় লজ্জাবতী
বড় লজ্জাবতী বা শিয়াকাঁটা বা কুচিকাঁটা (Himalayan Mimosa), (Mimosa rubicaulis) হচ্ছে Fabaceae পরিবারের মিমোসোডি উপপরিবারের গাছ। পাতা-দ্বিপক্ষল যৌগিক। প্রতি পাতায় ৮-১২ জোড়া পিনা এবং প্রত্যেক পিনায় ১৬-২০ জোড়া পিনিউল থাকে। জুন থেকে ফুল ফোটা শুরু হয়ে শেষ হয় অক্টোবর মাসে। বড় লজ্জাবতীর ফলগুলো চ্যাপ্টা, বাঁকা-লম্বাটে, ৮-১৩ সেন্টিমিটার, এতে ৪-১০ টি বীজ থাকে। পরিপক্ব ফল কতগুলো খণ্ডে বিভক্ত হয়, প্রতি খণ্ডে ১টি করে বীজ থাকে।
জন ওয়াটকিন্স
জন সেসিল ওয়াটকিন্স (John Watkins; জন্ম: ১০ এপ্রিল, ১৯২৩) নাটাল প্রদেশের ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিন। ১৯৪৯ থেকে ১৯৫৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন জন ওয়াটকিন্স।
প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত জন ওয়াটকিন্সের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই নাটালের পক্ষে প্রথম-শ্রেণীর ক্রিকেটে অংশ নেন। তন্মধ্যে, ১৯৫০-৫১ মৌসুমে ডারবানে অরেঞ্জ ফ্রি স্টেটের বিপক্ষে নিজস্ব সর্বোচ্চ ১৬৯ রান তুলেন। এছাড়াও, ১৯৫৫-৫৬ মৌসুমে ডারবানে ট্রান্সভালের বিপক্ষে ১৪৪ রানের আরেকটি শতরানের ইনিংস খেলেছিলেন। ১৯৫৭-৫৮ মৌসুমে নিজস্ব শেষ খেলার পূর্ববর্তী খেলায় ব্যক্তিগত সেরা বোলিং পরিসংখ্যান দাঁড় করান। সলসবারিতে রোডেশিয়ার বিপক্ষে ৫/৩৭ পান তিনি।
আন্তর্জাতিক ক্রিকেট
সমগ্র খেলোয়াড়ী জীবনে পনেরো টেস্টে অংশগ্রহণের সুযোগ লাভ করেছিলেন জন ওয়াটকিন্স। ২৪ ডিসেম্বর, ১৯৪৯ তারিখে জোহেন্সবার্গে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৫৭ তারিখে কেপ টাউনে সফরকারী ইংল্যান্ডের বিপক্ষে নিজস্ব সর্বশেষ টেস্টে অংশ নেন তিনি।
১৯৫২-৫৩ মৌসুমে দক্ষিণ আফ্রিকা দলের সাথে অস্ট্রেলিয়া গমন করেন। ঐ সফরে ব্যাট হাতে দূর্দান্ত ক্রীড়াশৈলী প্রদর্শন করেন তিনি। মেলবোর্নে অনুষ্ঠিত সিরিজের পঞ্চম টেস্টে স্বাগতিক দল ৫২০ রান তুলে। জন ওয়াটকিন্স তিন নম্বরে ব্যাটিংয়ে নেমে ৯২ রান তুলে দলকে ছয় উইকেটের জয়সহ সিরিজে ২-২ সমতা আনেন। সংগৃহীত এ রানটিই পরবর্তীতে তার ব্যক্তিগত সর্বোচ্চ ইনিংসের মর্যাদা পায়। ঐ সিরিজে ৩৫.২০ গড়ে ৩৫২ রান তুলেন। অস্ট্রেলিয়ায় ২৮.২৯ গড়ে ৬৭৯ রান ও ২৭.৭৪ গড়ে ৩১ উইকেট পান। তন্মধ্যে, টেস্ট থেকে ৪০৮ রান ও ১৬ উইকেট পেয়েছিলেন। এমসিজিতে শেষ টেস্টে ৯২ ও ৫০ রান তুলেন।
খেলার ধরন
আটোসাটো মিডিয়াম-পেস বোলিং করতেন। এছাড়াও, স্লিপ ফিল্ডার হিসেবেও সমান দক্ষতার পরিচয় তুলে ধরেছিলেন। দ্বিতীয় বিশ্বযুদ্ধের পরপরই তার আত্মপ্রকাশ ঘটে। নিজ দেশে টেস্টে অভিষেক পর্ব সম্পন্ন করেন।
ক্রিস্টোফার মার্টিন-জেনকিন্স তার ‘দ্য কমপ্লিট হুজ হু অব টেস্ট ক্রিকেটার্স’ গ্রন্থে জন ওয়াটকিন্সকে স্ট্রোকের অবাধ ক্ষেত্রে ডানহাতি ব্যাটসম্যানের অপূর্ব নিদর্শনরূপে মন্তব্য করেন।
ব্যক্তিগত জীবন
ব্যক্তিগত জীবনে সচিব-হিসাবরক্ষক হিসেবে কাজ করতেন। ১৯৫২-৫৩ মৌসুমে অস্ট্রালেশিয়া সফরের সর্বশেষ জীবিত সদস্য তিনি। ৫ সেপ্টেম্বর, ২০১৬ তারিখে লিন্ডসে টাকেটের দেহাবসানের পর জন ওয়াটকিন্স বয়োজ্যেষ্ঠ জীবিত টেস্ট ক্রিকেটারের সম্মাননা লাভ করে আসছেন।
যুযুৎসু (মহাভারত)
যুযুৎসু (युयुत्सु) মহাকাব্য মহাভারতের একটি চরিত্র। যুযুৎসু  ধৃতরাষ্ট্রের এবং গান্ধারীর পরিচারিকা (পরবর্তী বর্ণনা অনুযায়ী সুগধার) পুত্র। তিনি গান্ধারীর শত পুত্র- দুর্যোধন এবং বাকি কৌরব ভ্রাতৃগণ এবং তাদের বোন দুঃশলার সৎ ভ্রাতা। এমনকি, তিনি কুরুক্ষেত্র যুদ্ধের পর ধৃতরাষ্ট্রের একমাত্র জীবিত পুত্র। যুযুৎসই ধৃতরাষ্ট্রের একমাত্র পুত্র যিনি পাণ্ডবদের পক্ষের হয়ে কৌরবদের বিরুদ্ধে যুদ্ধ করেছিলেন।
তেলাকুচা
তেলাকুচা একপ্রকারের ভেষজ উদ্ভিদ। এর বোটানিক্যাল নাম Coccinia grandis বা Coccinia Cordifolia Cogn। এটি Cucurbitaceae পরিবারের অন্তর্ভুক্ত এবং ভেষজ নাম: Coccinia। প্রচলিত নাম- তেলাকুচা, তেলাকুচো, কুন্দ্রি শাক, কাউয়ালুলি। বাংলাদেশে স্থানীয়ভাবে বা বিভিন্ন দিকে অঞ্চল বিশেষে একে কুচিলা, তেলা, তেলাকচু, তেলাহচি, তেলাচোরা কেলাকচু, কেলাকুচ, তেলাকুচা বিম্বী ইত্যাদি নামে ডাকা হয়।শেরপুর জেলার ডালু আদিবাসীরা এই শাককে কুইচ্চ্যাগেলেক ও কুইচ্যাগাস বলেন। এছাড়া পশ্চিমবঙ্গে এটি কুদরি নামে পরিচিত ।নেপালে বলা হয় গোল কানক্রি। এর ইংরেজি নাম 'scarlet gourd', 'ivy gourd', baby watermelon, little gourd বা gentleman's toes। এটি ক্রান্তীয় অঞ্চলের লতাগাছ। এর অন্যান্য বৈজ্ঞানিক নামগুলো হলো Cephalandra indica (সিফালান্দ্রা ইন্দিকা) এবং Coccinia indica (কচ্চিনিয়া ইন্দিকা) । কানাড়া ভাষায় এর নাম 'thonde kaayi'(ತೊಂಡೆ ಕಾಯಿ)। অনেক অঞ্চলে এটি সবজি হিসেবে খাওয়া হয়। গাছটির ভেষজ ব্যবহারের জন্য এর পাতা, লতা, মূল ও ফল ব্যবহৃত হয় এবং বাংলাদেশে এটি টিয়া পাখিকে খেতে দেখা যায় ।
যুযুৎসু (মহাভারত)
নামব্যুৎপত্তি
যুযুৎসু শব্দটি ‘যুধ’ থেকে এসেছে যার অর্থ যুদ্ধ, লড়াই। যুযুৎসু শব্দের পূর্ণ অর্থ হল, যিনি যুদ্ধ করতে ইচ্ছা করেন। নিচে মহাভারতে উল্লেখিত যুযুৎসু এর আরো নামগুলো হলো-
ড্যানিয়েল পাউলি
প্রাথমিক জীবন
ড্যানিয়েল পাউলী ১৯৪৬ সালে ফ্রান্সের প্যারিসে জন্মগ্রহণ করেন। কিন্তু তিনি বেড়ে ওঠেন সুইজারল্যান্ডে। তিনি জার্মানীর কিয়েল বিশ্ববিদ্যালয় থেকে পিএইচডি ডিগ্রি লাভ করেন।
তেলাকুচা
বিবরণ
তেলাকুচা একটি লতানো উদ্ভিদ। এটি গাঢ় সবুজ রঙের নরম পাতা ও কাণ্ডবিশিষ্ট একটি লতাজাতীয় বহুবর্ষজীবী উদ্ভিদ। লতার কাণ্ড থেকে আকশীর সাহায্যে অন্য গাছকে জড়িয়ে উপরে উঠে। পঞ্চভূজ আকারের পাতা গজায়, পাতা ও লতার রং সবুজ।
ড্যানিয়েল পাউলি
খ্যাতির কারণ
পাউলি ELEFAN (ELectronic Length Frequency Analyses) প্রবর্তন করেন যা ব্যবহার করে Length-Frequency Data বিশ্লেষণ করে মাছের মৃত্যুহার কমানো সম্ভব হয়েছে। এছাড়া তিনি FishBase নামক একটি ওয়েবসাইটের প্রতিষ্ঠাতা। এই ওয়েবসাইটেে প্রায় ৩০,০০০ বিভিন্ন মাছ ও মৎস্যবিদ্যা সম্পর্কে তথ্য আছে।
যুযুৎসু (মহাভারত)
জন্ম
যুযুৎসু মহারাজ ধৃতরাষ্ট্রের ঔরসে সুগধার গর্ভে জন্মগ্রহণ করেন। দুর্যোধন এবং ভীমের পরে এবং দুঃশাসনের ও অন্যান্য ৯৮ জন কৌরব ভাইদের এবং দুঃশলার আগে জন্মগ্রহণ করেন। অতএব, ধৃতরাষ্ট্রের সর্বমোট ১০২ জন সন্তান (১০১ জন পুত্র এবং ১ জন কন্যা)।
তেলাকুচা
বিবরণ
তেলাকুচা, বসতবাড়ির আশেপাশে, রাস্তার পাশে, বন-জঙ্গলে জন্মায় এবং বংশবিস্তার করে। সাধারণত বাংলা চৈত্র-বৈশাখ মাসে তেলাকুচা রোপন করতে হয়। পুরাতন মূল শুকিয়ে যায় না বলে গ্রীস্মকালে মৌসুমী বৃষ্টি হলে নতুন করে পাতা গজায় এবং কয়েক বছর ধরে পুরানো মূল থেকে গাছ হয়ে থাকে। শীতকাল ছাড়া সব মৌসুমেই তেলাকুচার ফুল ও ফল হয়ে থাকে। ফল ধরার ৪ মাস পর পাকে এবং পাকলে টকটকে লাল হয়। thumb|তেলাকুচা
ড্যানিয়েল পাউলি
মত
ড্যানিয়েল পাউলি মনে করেন যে, সরকার মাছ মারার যে জাহাজগুলোকে সুবিধা দেয় সেগুলো বন্ধ করে সামুদ্রিক অভয়াশ্রম প্রতিষ্ঠা করা উচিত। তাহলে সামুদ্রিক মাছ রক্ষা পাবে।
যুযুৎসু (মহাভারত)
কৌরব শিবিরে ধার্মিক
যুযুৎসু বৈশ্যা পরিচারিকার গর্ভে জন্মগ্রহণ করেছেন, তবুও তিনি ধার্মিক এবং ন্যায়পরায়ণ ছিলেন। তুলনামূলক, নীচগর্ভে জন্মগ্রহণ করেও, তিনি কখনো ধর্মের পথ হতে বিচ্যুত হন নি। ধর্মের পথে থাকার জন্য তিনি তার পারিবারিক বন্ধন ত্যাগ করেছিলেন।
কুরুক্ষেত্র যুদ্ধের প্রারম্ভে, যুদ্ধক্ষেত্রে যুধিষ্ঠির একটি ঘোষণা করেন যে- শঙ্খ বাজানোর পূর্বে, যিনি ধর্মের ও ন্যায়ের জন্য যুদ্ধে পক্ষ পরিবর্তন করতে চান, তিনি এইমুহুর্তে তা করতে পারেন।। এই ঘোষণা শুনে, তখন যুযুৎসু কৌরবপক্ষ ত্যাগ করে ধর্ম ও ন্যায়ের জন্য পাণ্ডব শিবিরে যোগদান করেন।
তেলাকুচা
চাষ
দক্ষিণ-পূর্ব এশিয়াতে তেলাকুচার চাষ হয়ে থাকে। এর ফল ও কচি ডগা খাদ্য হিসেবে ব্যবহৃত হয় সেখানে। শিকড়সহ লতা এনে রোপণ করলে অতি সহজেই তেলাকুচা গাছ জন্মে। এর বীজ থেকেও চারা তৈরি করা যায়। দুই থেকে আড়াই ফুট দুরত্বে বাণিজ্যিক চাষাবাদ করা যায়। বেলে বা দোঁআশ মাটিতে ভালো চাষ হয়। বৈশাখ-জ্যৈষ্ঠ মাসে বৃষ্টি হলে তেলাকুচার বীজ বপন করতে হয়। বীজ তলার মাটি আগে ঝুরঝুরে করে নিতে হয়। বীজ বপনের ১০-১৫ দিনের মধ্যে চারা গজিয়ে থাকে।
যুযুৎসু (মহাভারত)
কৌরব শিবিরে ধার্মিক
এছাড়াও, যুযুৎসু পান্ডবদেরকে, দুর্যোধনের ধূর্ত পরিকল্পনা সম্পর্কে অবহিত করে ভীম-এর জীবন রক্ষা করেছিলেন, যার মধ্যে বিষাক্ত জল পরিবেশনের কথা অন্তর্ভুক্ত ছিল।  যুযুৎসু এবং বিকর্ণ উভয়েই দুর্যোধনের ষড়যন্ত্র এবং খারাপ দুরভিসন্ধিকে ঘৃণা করতেন। তথাপি, কুরুক্ষেত্র যুদ্ধের সময় বিকর্ণ ভাইয়ের প্রতি ভালোবাসার কারণে কৌরব পক্ষ ছেড়ে যান নি এবং যুদ্ধে ভীমের হাতে নিহত হন। কিন্তু যুযুৎসু ধর্ম রক্ষার জন্য কৌরব শিবির ত্যাগ করে পাণ্ডব শিবিরে যোগ দেন এবং পাণ্ডবদের পক্ষ হয়ে যুদ্ধ করেন। ধৃতরাষ্ট্রের পুত্রদের মধ্যে তিনি ছিলেন অন্যতম মহারথী। (মহারথী হলেন এমন ব্যক্তি, যিনি একসাথে ৭,২০,০০০ সৈন্যের সাথে যুদ্ধ করতে সমর্থ।) যুদ্ধ শেষে কৌরবপক্ষের যে ১১ জন যোদ্ধা বেঁচেছিলেন তাদের মধ্যে যুযুৎসু অন্যতম। কুরুক্ষেত্র যুদ্ধে তিনি বীরত্বের সাথে যুদ্ধ করেন। যুদ্ধের সপ্তম দিনে, কুলগুরু কৃপাচার্যের সাথে তাঁর প্রচণ্ড তলোয়ার লড়াই হয় এবং তিনি আঘাতপ্রাপ্ত হন। তবে তিনি বেঁচে যান। ষোড়শতম দিনে, যুযুৎসু শকুনির পুত্র উলুকের সাথে যুদ্ধ করেন এবং তাকে আহত করেন। আহত হয়ে উলুক পালিয়ে যাওয়ার কারণে তাকে তিনি হত্যা করতে পারেন নি।
কুরুক্ষেত্রের যুদ্ধ শেষে
শ্রীকৃষ্ণের দেহত্যাগের পর পাণ্ডবগণ পৃথিবী থেকে মহাপ্রস্থানের সিদ্ধান্ত নিলেন। তখন, মহারাজ যুধিষ্ঠির, যুযুৎসুকে হস্তিনাপুরের তত্ত্বাধায়কের দায়িত্ব দিয়ে ছোট পরীক্ষিতকে হস্তিনাপুরের রাজা নিযুক্ত করেন।
তেলাকুচা
বিস্তৃতি
মিষ্টি তেলাকুচা এশিয়ার বিভিন্ন দেশসমুহে জন্মে যেমন ইন্দোনেশিয়া, মালয়েশিয়া, থাইল্যান্ড, ক্যাম্বোডিয়া, ভিয়েতনাম এবং আফ্রিকাতেও দেখা যায়।
খাদ্য পদ্ধতি
অনেক অঞ্চলে এটি বিভিন্ন সবজির সাথে শাক হিসেবেও খাওয়া হয়। এটি লতানো উদ্ভিদ। এর ফল ও কচি ডগা কোন কোন এলাকায় খাদ্য হিসেবে ব্যবহৃত হয়। খাবার হিসেবে পাতা এবং ফল খাওয়া হয়। তেলাকুচার কাঁচা ফল তরকারী হিসেবে খাওয়া যায়, পাতা শাক হিসেবে ভেজে খাওয়া যায়। এছাড়া কাঁচা ফল এবং কচি পাতা দিয়ে সুপ এবং সালাদ তৈরি করা হয়। কাঁচা ফল পটলের মত চিরে দুইভাগ করে ভেজে খাওয়া যায়। থাইল্যান্ডে বিভিন্ন তরকারী এবং সুপে ফল ব্যবহার করা হয়। সেখানে এটি চাষ হয়। ভারত ও বাংলাদেশে খাওয়া হলেও  চাষ হতে দেখা যায় না।
পুষ্টি
স্বাদের পাশাপাশি তেলকুচা অত্যন্ত পুষ্টিগুণ সমৃদ্ধ। বিশেষ করে ভিটামিন এবং মিনারেল সমৃদ্ধ। একশো গ্রাম তেলাকুচায় প্রোটিন ১.২ গ্রাম,  ১.৪ মিলি গ্রাম আয়রন, ০.০৮ মিলিগ্রাম ভিটামিন বি২ (রিবোফ্লোবিন), ০.০৭ মিলিগ্রাম ভিটামিন বি১ (থায়ামিন), ১.৬ গ্রাম আঁশ এবং ৪০ মিলি গ্রাম ক্যালশিয়াম থাকে। তেলাকুচা ভিটামিন এ এবং সি সমৃদ্ধ। তাছাড়া এতে প্রচুর বিটা-ক্যারোটিন আছে।
ঔষধি গুণাগুণ
তেলাকুচা অনন্য গুণাবলী সমৃদ্ধ এক প্রকারের ভেষজ উদ্ভিদ। গাছটির ভেষজ ব্যবহারের জন্য এর পাতা, লতা, মূল ও ফল ব্যবহৃত হয়। alt=|থাম্ব|পাকা লাল টকটকে তেলাকুচা ফল তেলাকুচা ফলে আছে 'মাস্ট সেল স্টেবিলাইজিং', 'এনাফাইলেকটিক-রোধী' এবং 'এন্টিহিস্টামিন' জাতীয় উপাদান। কবিরাজী চিকিৎসায় তেলাকুচা বেশ কিছু রোগে ব্যবহৃত হয়, যেমন- কুষ্ঠ, জ্বর, ডায়াবেটিস, শোথ (edema), হাঁপানি, ব্রংকাইটিস ও জন্ডিস।
উপকারিতা
এই শাক খেলে খাবারের রুচি বাড়ে এবং পেটের গোলমাল কমে। পেটে সমস্যা এবং বদহজমের জন্য এই শাক খাওয়ার রেওয়াজ আছে। তেলাকুঁচোয় উল্লেখযোগ্য পরিমাণ থায়ামিন থাকার কারনে এটি পরিপাক সহায়ক। থায়ামিন কার্বহাইড্রেটকে গ্লুকোজে পরিণত করতে সাহায্য করে। বেঙ্গালোরের একদল ডাক্তার গবেষণা করে বের করেছেন, তেলাকুচা প্রাকৃতিক ইনসুলিন হিসেবে কাজ করে ডায়বেটিক নিয়ন্ত্রণে রাখতে পারে। এটি প্রোটিন এবং চর্বি ভাঙতেও সহযোগিতা করে, স্থুলতা কমায়। এটি খেলে শরীরের অবসন্নতা কাটে, স্নায়ুতন্ত্র ভালো থাকে,পরিপাকক্রিয়া সহজ হয়, পরিপাকতন্ত্র ভালো থাকে, কিডনিতে পাথর সৃষ্টি হতে পারে না। তেলাকুচা ফলে আছে ‘মাস্ট সেল স্টেবিলাইজিং’, ‘এনাফাইলেকটিক-রোধী’ এবং ‘এন্টিহিস্টামিন’ জাতীয় উপাদান। কবিরাজী চিকিৎসায় তেলাকুচার ফল এবং পাতার রস বেশ কিছু রোগে ব্যবহৃত হয়, যেমন- কুষ্ঠ, জ্বর, শোথ (edema), হাঁপানি, ব্রংকাইটিস ও জন্ডিস। যদিও ওষুধ হিসেবে ব্যবহার আঞ্চলিক; বৈজ্ঞানিকভাবে খুব বেশি পরীক্ষিত নয়। তেলাকচু, তেলাকুচা বা বিম্বি দেশের প্রায় সব অঞ্চলে বসত বাড়ির আশে পাশে, রাস্তার পাশে বন-জঙ্গলে জন্মায় এবং বংশ বিস্তার করে। সাধারণত চৈত্র বৈশাখ মাসে তেলাকুচা রোপন করতে হয়। পুরাতন মূল শুকিয়ে যায় না বলে গ্রীষ্মকালে মৌসুমি বৃষ্টি হলে নতুন করে পাতা গজায় এবং কয়েক বছর ধরে পুরানো মূল থেকে গাছ হয়ে থাকে। অবহেলিত এ লতা জাতীয় গাছটি অত্যন্ত উপকারী।
ডায়াবেটিসঃ ডায়াবেটিস হলে তেলাকুচার কাণ্ড সমেত পাতা ছেঁচে রস তৈরি করে আধাকাপ পরিমাণ প্রতিদিন সকাল ও বিকালে খেতে হবে। তেলাকুচার পাতা রান্না করে খেলেও ডায়াবেটিস রোগে উপকার হয়।
সাবধানতা
কারো কারো ক্ষেত্রে এলার্জি, শ্বাসকষ্ট ও প্রদাহের(inflammation) সৃষ্টি করতে পারে।
ব্রায়ান ইয়ং
ব্রায়ান অ্যান্ড্রু ইয়ং (Bryan Young; জন্ম: ৩ নভেম্বর, ১৯৬৪) হোয়াঙ্গারেই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। ডানহাতে ব্যাটিংয় পারদর্শী ছিলেন ব্রায়ান ইয়ং।
প্রথম-শ্রেণীর ক্রিকেট
১৯৬৪ সালে নর্থল্যান্ড রিজিওনের হোয়াঙ্গারেই এলাকায় ব্রায়ান ইয়ংয়ের জন্ম। ১৯৮৩-৮৪ মৌসুম থেকে ১৯৯৮-৯৯ মৌসুম পর্যন্ত ব্রায়ান ইয়ংয়ের প্রথম-শ্রেণীর খেলোয়াড়ী জীবন চলমান ছিল। উইকেট-রক্ষক ও নিচেরসারির ব্যাটসম্যান হিসেবে নর্দার্ন ডিস্ট্রিক্টসের পক্ষে খেলোয়াড়ী জীবনের সূত্রপাত ঘটে তার।
জানুয়ারি, ১৯৮৪ সালে ঐ দলটির পক্ষে প্রথম-শ্রেণীর ক্রিকেটে অভিষেক ঘটে। এরপর থেকে ১৯৯৭-৯৮ মৌসুমের শেষদিক পর্যন্ত ঐ দলে খেলতে থাকেন। তারপর, তিনি অকল্যান্ড দলে চলে যান। সেখানে পেশাদারী ক্রিকেটার হিসেবে অকল্যান্ডের পক্ষে সর্বশেষ মৌসুম খেলেন তিনি। তন্মধ্যে, নর্দার্ন ডিস্ট্রিক্টসের পক্ষে দেড় শতাধিক খেলায় অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে পঁয়ত্রিশটি টেস্ট ও চুয়াত্তরটি একদিনের আন্তর্জাতিকে অংশগ্রহণ করেছেন ব্রায়ান ইয়ং। ৩ ডিসেম্বর, ১৯৯৩ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৯ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
ডানহাতি উদ্বোধনী ব্যাটসম্যান হিসেবে টেস্টে দুই সহস্রাধিক রান সংগ্রহ করেছিলেন। তন্মধ্যে, ১৯৯৭ সালে শ্রীলঙ্কার বিপক্ষে নিজস্ব ব্যক্তিগত সর্বোচ্চ ২৬৭ রানের অপরাজিত ইনিংস খেলেন।
টেস্ট অভিষেকের পূর্বে ডিসেম্বর, ১৯৯০ সালে মেলবোর্নে স্বাগতিক অস্ট্রেলিয়ার বিপক্ষে ওডিআইয়ে অংশগ্রহণের মাধ্যমে আন্তর্জাতিক ক্রিকেট অঙ্গনে আবির্ভূত হন ব্রায়ান ইয়ং। ১৯৯০-এর দশকের শুরুরদিকে রক্ষণাত্মক ধাঁচের উদ্বোধনী ব্যাটসম্যান হিসেবে খেলতেন।
অস্ট্রেলিয়া গমন
১৯৯৩-৯৪ মৌসুমে অস্ট্রেলিয়া গমন করেন। ডিসেম্বর, ১৯৯৩ সালে স্বাগতিক দলের বিপক্ষে প্রথম টেস্টে অংশ নেন। ধীরগতিসম্পন্ন উদ্বোধনী ব্যাটসম্যানের মর্যাদা পান ও এ ধরনের খেলার কারণে প্রাচীনপন্থী, সাবেকী-বিদ্যালয় হিসেবে চিত্রিত হন। ব্রিসবেনে নিজস্ব প্রথম টেস্ট ইনিংসে ১৬৭ বল মোকাবেলান্তে মাত্র ৩৮ রান তুলেন। এরপর, দ্বিতীয় ইনিংসে তিনি ১২২ বলে ৫৩ রান তুলেন।
ডিসেম্বর, ১৯৯৪ সালে টেস্ট ক্রিকেটের ইতিহাসের তৃতীয় মন্থরতম অর্ধ-শতরানের ইনিংস খেলেন। ১৯৯৪-৯৫ মৌসুমের শীতকালে দক্ষিণ আফ্রিকা গমন করেন। সিরিজের দ্বিতীয় টেস্টে ৩৩৩ মিনিটে ৫০ রান তুলেন। তবে, তার এ ধরনের ব্যাটিংয়ের কল্যাণ তার দল জয়লাভ করেছিল। ১৯৯৪ সালে ক্রাইস্টচার্চ টেস্টে দূর্দান্ত খেলেন। সফররত পাকিস্তান দলের বিপক্ষে চতুর্থ ইনিংসে দূরূহ জয়ের লক্ষ্যমাত্রায় ১২০ রান তুলেন। এ পর্যায়ে পঞ্চম উইকেটে শেন থমসনের সাথে ১৫৪ রানের জুটি গড়েন।
সামুদ্রিক দিবস
সামুদ্র দিবস হল ছুটির দিন যা সাধারণত সামুদ্রিক ক্ষেত্রের কৃতিত্বকে স্বীকৃতি দেওয়ার জন্য প্রতিষ্ঠিত হয়। সামুদ্রিক দিবসের মধ্যে রয়েছে চীনের জাতীয় সামুদ্রিক দিবস, ইউরোপীয় সামুদ্রিক দিবস, ভারতীয় সামুদ্রিক দিবস (৫ এপ্রিল), মেক্সিকীয় জাতীয় সামুদ্রিক দিবস, পাকিস্তানের জাতীয় সামুদ্রিক দিবস, মার্কিন যুক্তরাষ্ট্রের জাতীয় সামুদ্রিক দিবস এবং বিশ্ব সামুদ্রিক দিবস।
বারুইপুর পশ্চিম বিধানসভা কেন্দ্র
বারুইপুর পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪০ নং বারুইপুর পশ্চিম বিধানসভা কেন্দ্রটি বারুইপুর পুরসভা এবং ধপধপি-১, ধপধপি-২, হরিহরপুর, কল্যাণপুর, মল্লিকপুর, শঙ্করপুর-১, শঙ্করপুর-২, মাদারাট, শিখরবালি-১ এবং শিখরবালি-২ গ্রাম পঞ্চায়েত গুলি বারুইপুর সমষ্টি উন্নয়ন ব্লক এর অন্তর্গত।
বারুইপুর পশ্চিম বিধানসভা কেন্দ্রটি ২২ নং যাদবপুর লোকসভা কেন্দ্র এর অন্তর্গত।
২০১১
২০১১ সালে তৃণমূল কংগ্রেসের বিমান ব্যানার্জী তার নিকটতম প্রতিদ্বন্দ্বী সিপিআই (এম) এর কনক কান্তি পারিয়াকে পরাজিত করেন।
১৯৭৭-২০০৬ বারুইপুর
২০০৬ সালের রাজ্য বিধানসভা নির্বাচনে, সিপিআই (এম) এর রাহুল ঘোষ বারুইপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৮ সালের উপনির্বাচনে, সিপিআইএমের ডা. সুজন চক্রবর্তী তৃণমূল কংগ্রেসের অরুপ ভদ্রকে পরাজিত করেন। তৃণমূল কংগ্রেসের অরুপ ভদ্র ২০০১ সালে সিপিআই (এম) এর ডা. সুজন চক্রবর্তীকে ৫টি ভোটে পরাজিত করেন। ১৯৯৬ সালে কংগ্রেসের শোভনদেব চট্টোপাধ্যায় সিপিআইএময়ের ডা. সুজন চক্রবর্তীকে পরাজিত এবং ১৯৯১ সালে সিপিআই (এম) এর হেমেন মজুমদারকে পরাজিত করেন। সিপিআই (এম) এর হেমেন মজুমদার ১৯৮৭ সালে কংগ্রেসের অরূপ ভদ্রকে পরাজিত করেন, ১৯৮২ সালে কংগ্রেসের জলিল এবং ১৯৭৭ সালে কংগ্রেসের রাম কান্ত মন্ডলকে পরাজিত করেন।
১৯৫১-১৯৭২ বারুইপুর
১৯৬২ থেকে ১৯৭২ সাল পর্যন্ত বারুইপুর কেন্দ্রটি (এসসি) জন্য সংরক্ষিত ছিল। ১৯৭২ সালে কংগ্রেসের ললিত গায়েন জয়ী হন। সিপিআই (এম) এর বিমল মিস্ত্রি ১৯৭১ সালে জয়ী হন।  এসএসপি এর কুমুদ রঞ্জন মণ্ডল ১৯৬৯  এবং ১৯৬৭ সালে জয়ী হন।  ১৯৬২ সালে কংগ্রেসের শক্তি কুমার সরকার জয়ী হন।  ১৯৫৭ এবং ১৯৫১ সালে বারুইপুর যৌথ আসন ছিল। ১৯৫৭ সালে সিপিআই এর খগেন্দ্র কুমার রায়চৌধুরী এবং গঙ্গাধর নস্কর উভয়ই জয়ী হন।   স্বাধীন ভারতের প্রথম নির্বাচনে ১৯৫১ সালে, সিপিআইয়ের ললিত কুমার সিনহা এবং কংগ্রেসের আব্দুস শোকুর বারুইপুর কেন্দ্র থেকে জয়ী হন।
গঙ্গাজলঘাটি বিধানসভা কেন্দ্র
গঙ্গাজলঘাটি বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।
সীমানা পুনর্নির্ধারণ কমিশনের নির্দেশ অনুসারে, গঙ্গাজলঘাটি বিধানসভা কেন্দ্রটি ২০১১ সালে অবলুপ্ত হয়েছে। গঙ্গাজলঘাটি ব্লকের ভক্তবাঁধ, গঙ্গাজলঘাটি, গোবিন্দধাম, কপিস্তা, নিত্যানন্দপুর ও পিরাবনি গ্রাম পঞ্চায়েতগুলি এখন বড়জোড়া বিধানসভা কেন্দ্রের অন্তর্গত। বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েতগুলি শালতোড়া বিধানসভা কেন্দ্রের অন্তর্ভুক্ত হয়েছে।
১৯৭৭-২০০৬
২০০৬ সালের বিধানসভা নির্বাচনে সিপিআই(এম)-এর অঙ্গদ বাউড়ি এই কেন্দ্র থেকে তাঁর নিকটতম প্রতিদ্বন্দ্বী তৃণমূল কংগ্রেসের স্বপন বাউড়িকে পরাজিত করে জয়লাভ করেন। ২০০১ সালে সিপিআই(এম)-এর রামচরণ বাউড়ি তৃণমূল কংগ্রেসের স্বপন বাউড়িকে পরাজিত করেছিলেন। সিপিআই(এম) অঙ্গদ বাউড়ি ১৯৯৬ সালে কংগ্রেসের গুইরাম মাজিকে এবং ১৯৯১ সালে কংগ্রেসের ফটিকচন্দ্র মণ্ডলকে পরাজিত করেছিলেন। সিপিআই(এম)-এর নবনী বাউড়ি ১৯৮৭ সালে কংগ্রেসের ফটিকচন্দ্র মণ্ডলকে, ১৯৮২ সালে কংগ্রেসের গুইরাম মাজিকে এবং ১৯৭৭ সালে কংগ্রেসের শক্তিপদ মাজিকে পরাজিত করেছিলেন।
১৯৫২-১৯৭২
১৯৭২ সালে সিপিআই(এম)-এর কালীপদ বাউড়ি, ১৯৬৯ সালে বাংলা কংগ্রেসের নবদুর্গা মণ্ডল, ১৯৬৭ সালে বাংলা কংগ্রেসের জি মাজি, ১৯৬৭ সালে কংগ্রেসের শিশুরাম মণ্ডল এই কেন্দ্র থেকে জয়লাভ করেন। ১৯৫৭ সালের নির্বাচনে গঙ্গাজলঘাটি আসনটি ছিল না। ১৯৫১ সালে স্বাধীন ভারতের প্রথম নির্বাচনে কংগ্রেসের ধীরেন্দ্রনাথ চট্টোপাধ্যায় গঙ্গাজলঘাটি মুক্ত আসন থেকে জয়লাভ করেছিলেন।
বালিদ্বীপীয় হিন্দুধর্ম
থাম্ব|250px|তানাহ লট মন্দির বালিদ্বীপীয় হিন্দুধর্ম (Agama Hindu Dharma; Agama Tirtha; Agama Air Suci; Agama Hindu Bali) হল ইন্দোনেশিয়ার বালি প্রদেশের সংখ্যাগরিষ্ঠ জনসাধারণের আচরিত হিন্দুধর্মের একটি বিশেষ রূপ। এই ধর্মমতটি বিশেষভাবে বালি দ্বীপের অধিবাসী বালি জাতির সঙ্গে জড়িত। স্থানীয় সর্বপ্রাণবাদ, পূর্বপুরুষ পূজা এবং বোধিসত্ত্ব পূজার সংমিশ্রণে এটি হিন্দুধর্মের একটি স্বতন্ত্র রূপ হয়ে উঠেছে।
ইন্দোনেশীয় দ্বীপপুঞ্জের জনসংখ্যার সংখ্যাগরিষ্ঠ অংশ মুসলমান (প্রায় ৯০%)। বালি দ্বীপ সেখানে একটি ব্যতিক্রম। এই দ্বীপের অধিবাসীদের ৮৭% নিজেদের হিন্দু বলে চিহ্নিত করেন (যা ইন্দোনেশিয়ার মোট জনসংখ্যার প্রায় ১.৭%)। ওলন্দাজ ঔপনিবেশিক শাসন থেকে স্বাধীনতা লাভের পর ১৯৪৫ সালের ইন্দোনেশীয় সংবিধান দেশের সকল নাগরিকের ধর্মীয় স্বাধীনতা সুরক্ষিত করেছিল। নৃতত্ত্ববিদ ও বালিদ্বীপীয় ইতিহাস ও ধর্ম বিশারদ মিশেল পিকার্ড বলেন, ১৯৫২ সালে যখন ইন্দোনেশীয় ধর্ম মন্ত্রক ইসলামপন্থীদের নিয়ন্ত্রণাধীনে আসে, তখন তারা "ধর্মে"র এক গ্রহণযোগ্য সংজ্ঞাকে বলপূর্বক সীমাবদ্ধ করে দেন। সরকারি ইন্দোনেশীয় ধর্ম হিসাবে গ্রহণযোগ্যতা অর্জনের ক্ষেত্রে মন্ত্রক একেশ্বরবাদ, বিধিবদ্ধ ধর্মীয় আইন সংবলিত এবং অন্যান্য বেশ কয়েকটি প্রয়োজনীয় বিষয়ের ভিত্তিতে "ধর্মে"র সংজ্ঞা নির্ধারণ করে। অধিকন্তু, সরকারিভাবে স্বীকৃত একেশ্বরবাদী কোনও ধর্মের অনুগামী নন, এমন ব্যক্তিরা ইন্দোনেশিয়ায় ভোটাধিকার সহ কয়েকটি নাগরিক অধিকারের সুবিধা থেকে বঞ্চিত হন। সংখ্যালঘু বালি হিন্দুরা তাঁদের আচরিত হিন্দুধর্মের যে রূপটি গ্রহণ করেছিলেন, সেটিকে তাঁরা একেশ্বরবাদী হিসাবে ঘোষণা করেন এবং সেটিকে "আগম" হিসাবে রাজনৈতিকভাবে গ্রহণ ধর্ম হিসাবে উপস্থাপনা করেন। ইন্দোনেশীয় সরকার বালিদ্বীপীয় হিন্দুধর্মকে বালিতে আচরিত অন্যতম সরকারি ধর্ম হিসাবে স্বীকৃত দিয়েছে।
ইতিহাস
ইন্দোনেশীয় দ্বীপপুঞ্জে হিন্দুধর্মের প্রথম প্রভাব পড়েছিল খ্রিস্টীয় প্রথম শতাব্দী নাগাদ। ভারত থেকে সাংস্কৃতিক ও আধ্যাত্মিক ধারণা কীভাবে পরিব্যাপ্ত হয়েছিল, সেই বিষয়ে ঐতিহাসিক প্রমাণগুলি অস্পষ্ট। জাভা কিংবদন্তিতে ৭৮ খ্রিষ্টাব্দে শুরু হওয়া শকাব্দের উল্লেখ পাওয়া যায়। প্রথম শতাব্দী থেকেই ভারতীয় মহাকাব্য মহাভারতের কাহিনিগুলি ইন্দোনেশীয় দ্বীপগুলিতে পরিচিত ছিল বলে জানা যায়। এই কাহিনিগুলির যে পাঠ ইন্দোনেশিয়ায় প্রচারিত হয়, তা পাওয়া যায় দক্ষিণপূর্ব ভারতীয় উপদ্বীপে (অধুনা তামিলনাড়ু ও দক্ষিণ অন্ধ্রপ্রদেশ) প্রচলিত মহাভারতের পাঠে। খ্রিস্টীয় ১৪শ শতাব্দীতে রচিত জাভাদ্বীপীয় গদ্য গ্রন্থ টান্টু পাগেলারান ইন্দোনেশিয়ার প্রাচীন কাহিনি, শিল্পকলা ও হস্তশিল্পের একটি সংকলন। এই গ্রন্থটিতে সংস্কৃত শব্দ, ভারতীয় দেবদেবীর নাম ও ধর্মীয় ধ্যানধারণার বহুল ব্যবহার লক্ষিত হয়। একইভাবে জাভা ও পশ্চিম ইন্দোনেশীয় দ্বীপগুলিতে খননকার্যের ফলে আবিষ্কৃত বিভিন্ন প্রাচীন চণ্ডী (মন্দির) এবং ইন্দোনেশিয়ায় আবিষ্কৃত খ্রিস্টীয় ৮ম শতাব্দীর চাঙ্গাল শিলালিপির মতো প্রাচীন শিলালিপিগুলি থেকে নিশ্চিত প্রমাণ পাওয়া যায় যে, শিবলিঙ্গ ও পার্বতী, গণেশ, বিষ্ণু, ব্রহ্মা, অর্জুন সহ অন্যান্য দেবদেবীর পূজা খ্রিস্টীয় ১ম সহস্রাব্দের মধ্যভাগ থেকে শেষভাগের মধ্যে ব্যাপক প্রসার লাভ করেছিল। ৪১৪ খ্রিষ্টাব্দে সিংহল থেকে চীনে প্রত্যাবর্তন কালে ফা হিয়েনের লেখা প্রাচীন চীনা নথিতে জাভায় দু-টি হিন্দু সম্প্রদায়ের অস্তিত্বের উল্লেখ পাওয়া যায়। অন্যদিকে ৮ম শতাব্দীর চীনা নথিপথে রাজা সঞ্জয়ের হিন্দু রাজ্যটিকে হোলিং নামে উল্লেখ করে সেটিকে "অত্যধিক ধনী" রাজ্য হিসাবে বর্ণনা করা হয়েছে। এই নথিগুলিতে আরও বলা হয়েছে যে, এই রাজ্যটি বৌদ্ধ জনসাধারণ ও জাভা দ্বীপের কেডু সমভূমির শৈলেন্দ্র শাসকের সঙ্গে শান্তিপূর্ণভাবে সহাবস্থান করে।
১৪০০ খ্রিষ্টাব্দ নাগাদ উপকূলভিত্তিক মুসলমান সেনাবাহিনীগুলি ইন্দোনেশীয় দ্বীপপুঞ্জের রাজ্যগুলি আক্রমণ করতে শুরু করে। ১৫শ ও ১৬শ শতাব্দীতে সুলতানদের নেতৃত্বাধীন মুসলমান সামরিক অভিযানগুলির লক্ষ্য ছিল ইন্দোনেশীয় দ্বীপপুঞ্জের হিন্দু-বৌদ্ধ রাজ্যগুলি এবং বিভিন্ন জনগোষ্ঠী। কারণ, প্রত্যেক সুলতানই একটি অঞ্চল বা দ্বীপকে নিজের নিয়ন্ত্রণে আনার চেষ্টা করতেন। উত্তর সুমাত্রা (আকেহ), দক্ষিণ সুমাত্রা, পশ্চিম ও মধ্য জাভা ও দক্ষিণ বোর্নিওতে (কালিমান্তান) চারটি ভিন্ন ও বিবদমান সুলতানি রাজ্য গড়ে ওঠে। এই জাতীয় হিংসাত্মক ঘটনাক্রমে ইন্দোনেশিয়ার অনেক দ্বীপেই হিন্দু-বৌদ্ধ রাজ্যগুলির পতন ঘটে ও একাধিক জনগোষ্ঠী অবলুপ্ত হয়। অন্যান্য ক্ষেত্রে হিন্দু ও বৌদ্ধরা পালিয়ে গিয়ে যে দ্বীপগুলি তারা রক্ষা করতে সক্ষম হয়েছিল, সেগুলিতে একক জনগোষ্ঠী হিসাবে বসবাস করতে শুরু করে। পশ্চিম জাভার হিন্দুরা পূর্ব দিকে চলে আসে এবং তারপর চলে যায় বালি ও তার পার্শ্ববর্তী ছোটো ছোটো দ্বীপগুলিতে। এইভাবেই বালিদ্বীপীয় হিন্দুধর্মের সূত্রপাত ঘটে। ধর্মীয় সংঘাত ও আন্তঃসুলতানি যুদ্ধের এই যুগ যখন ক্রমশ উন্মোচিত হচ্ছিল এবং ক্ষমতার নতুন নতুন কেন্দ্র যখন বিভিন্ন অঞ্চলে নিজ কর্তৃত্ব সুদৃঢ় করার চেষ্টা করছিল, সেই সময় এই অঞ্চলে আবির্ভাব ঘটে ইউরোপীয় ঔপনিবেশকতার। অনতিকাল পরেই ইন্দোনেশীয় দ্বীপপুঞ্জ ওলন্দাজ ঔপনিবেশিক সাম্রাজ্যের অধীনস্থ হয়। ওলন্দাজ কর্তৃপক্ষ আন্তঃধর্মীয় সংঘাত রোধে সহায়তা করে এবং ধীরে ধীরে খননকার্যের মাধ্যমে ইন্দোনেশিয়ার প্রাচীন হিন্দু-বৌদ্ধ সাংস্কৃতিক ভিত্তিটিকে অনুধাবন ও সংরক্ষণের প্রক্রিয়া শুরু করে। এই কাজ বিশেষভাবে চলেছিল জাভা ও ইন্দোনেশিয়ার পশ্চিম দিকের দ্বীপগুলিতে।
ধ্যানবিন্দু উপনিষদ
ধ্যানবিন্দু উপনিষদ (সংস্কৃত: ध्यानबिन्दू उपनिषत्) হল সংস্কৃত পাঠ এবং হিন্দুধর্মের ছোট উপনিষদ। এটি চারটি বেদের বিশটি যোগ উপনিষদের মধ্যে একটি।
এই উপনিষদের পাণ্ডুলিপি দুটি সংস্করণে বিদ্যমান। সংক্ষিপ্ত সংস্করণে ২৩টি শ্লোক রয়েছে এবং এটি  অথর্ববেদের সাথে সংযুক্ত, যেখানে দীর্ঘ সংস্করণে ১০৬টি শ্লোক রয়েছে এবং এটি সামবেদের সাথে সংযুক্ত। পাঠটিকে ধ্যান-বিন্দুপনিষদও বলা হয়।
উপনিষদ যোগে ধ্যান নিয়ে আলোচনা করে। এতে বলা হয়েছে যে ধ্যানের সময় নীরবতা তার মধ্যে অসীম সূক্ষ্মতার অনুস্মারক। এটি দাবি করে যে প্রতিটি জীবের মধ্যে আত্মা আছে এবং যোগীকে অবশ্যই সমস্ত কিছুর পাশাপাশি অংশ উভয়কেই বুঝতে হবে। দীর্ঘ সংস্করণে ছয়-পর্যায়ের যোগের কৌশল অন্তর্ভুক্ত রয়েছে।
বিষয়বস্তু
পাঠ্যটি কাব্যিক শ্লোক শৈলীতে রচিত, এবং রূপক ব্যবহার করে।
এটি বিষ্ণুকে মহান যোগিন হিসেবে ঘোষণা করার মাধ্যমে খোলা হয়। উপনিষদ নীরবতাকে "সর্বোচ্চ স্থান" বলে বর্ণনা করেছে; এটি বলে যে ফুলে যেমন সুগন্ধ থাকে, তৈলবীজে তেল এবং দুধে মাখন থাকে তেমনি প্রতিটি জীবের মধ্যে আত্মা রয়েছে; এবং যে যোগীকে অবশ্যই গাছের ডাল ও গাছ, অংশের পাশাপাশি সমস্ত কিছুকে বুঝতে হবে।
উপনিষদ দাবি করে যে ওঁ হল ধ্যানের মাধ্যম, আত্মা ও ব্রহ্মকে বোঝার। ওঁ হল ধনুক, আত্মা হল তীর, ব্রহ্ম হল তীরের লক্ষ্য, পাঠ্যের ১৯ নং শ্লোককে রূপকভাবে দাবি করা হয়েছে। ওঁ-কে শাশ্বত, অসীম শক্তি হিসাবে ধ্যান করা উচিত যাতে ভগবানের ভিতরে দেখা যায়, পাঠ্যটি বলে, অথবা যারা রূপের সাথে ভগবানের প্রতি আসক্ত তাদের জন্য, ওঁ-কে ভগবান শিব হিসাবে ধ্যান করা উচিত যা হৃদয়ের (আত্মা) মধ্যে আলোর প্রতিনিধিত্ব করে।
ধ্যানবিন্দু পাণ্ডুলিপির দীর্ঘ সংস্করণ যা আধুনিক যুগে টিকে আছে, তাতে যোগসূত্রে বর্ণিত পতঞ্জলির আট-পর্যায়ের অনুশীলন থেকে একেবারে আলাদা ছয়-পর্যায়ের যোগ পদ্ধতি রয়েছে। ধ্যানবিন্দুর ছয়টি যোগের মধ্যে রয়েছে আসন (ভঙ্গি), শ্বাসের উপর ফোকাস করা এবং এর গতি নিয়ন্ত্রণ করা, শ্বাস প্রত্যাহার করা, শ্বাসের স্থিরতা, ধ্যান এবং, ধারণা (ঘনত্ব)। পাঠে যোগের চারটি প্রধান ভঙ্গি উল্লেখ করা হয়েছে – সিদ্ধাসন, ভদ্রাসন, সিংহাসন ও পদ্মাসন। যোগের সঠিক জ্ঞানী, পাঠ্যটি বলে, তার শরীর সম্পর্কে সচেতন, লিঙ্গ ও যোনি, কামকে পূজা করে। ধ্যানবিন্দুর দীর্ঘ সংস্করণে রয়েছে কুণ্ডলিনী যোগের আলোচনা, যা দাবি করে যে পুরুষালি শিব এবং নারী শক্তির সুসংগত মিলন হল যোগের অন্যতম লক্ষ্য।
পাঠ্যটি তার উল্লেখ এবং ঋগ্বেদের স্তোত্র এবং অন্যান্য প্রাচীন উপনিষদ যেমন মুণ্ডক, কঠ ও যোগতত্ত্ব উপনিষদ থেকে কাব্যিকভাবে একত্রিত করা অংশগুলির জন্য উল্লেখযোগ্য।
পর্যায় সারণীর ইতিহাস
পর্যায় সারণির ইতিহাস উপাদানগুলির রাসায়নিক এবং ভৌত বৈশিষ্ট্য বোঝার ক্ষেত্রে দুই শতাব্দীর বিকাশের প্রতিফলন ঘটায়, যাতে প্রধানত অবদান রেখেছেন- অঁতোয়ান লাভোয়াজিয়ে, ইয়োহান ভোলফগাং ডোবেরেইনার, জন নিউল্যান্ড, ইউলিয়ুস লোটার মাইয়ার, গ্লেন থিওডোর সিবোর্গ এবং আরও কিছু রসায়নবিদ।
২০১২ সাল পর্যন্ত সর্বমোট ১১৮টি মৌল শনাক্ত হয়েছে। গোড়ার দিকে বিজ্ঞানীরা মৌলগুলোকে ধাতু এবং অধাতু, এই দুই ভাগে ভাগ করেছিলেন। কিন্তু এই বিভাজন খুব বেশি ফলপ্রসূ হয়নি, কারণ ধাতব ও অধাতব মৌলের ধর্মের প্রভেদ খুব স্পষ্ট নয়। ডাল্টনের পরমাণুতত্ত্ব প্রকাশিত হওয়ার পর মৌলসমূহের পারমাণবিক ভরের সঙ্গে তাদের ধর্মের সম্পর্ক স্থাপনের প্রচেষ্টা শুরু হয়। কিন্তু যতদিন পর্যন্ত সঠিক পারমাণবিক ভর নির্ণয়ের পদ্ধতি আবিষ্কৃত হয়নি, ততদিন পর্যন্ত মৌলের স্বাভাবিক শ্রেণিবিন্যাসের কাজ বেশি দূর অগ্রসর হতে পারেনি। মৌলসমূহের সঠিক পারমাণবিক ভর নির্ণীত হওয়ার পরেই মৌলসমূহের পারমাণবিক গুরুত্ব ও তাদের ধর্মের সমন্বয় সাধন করে মৌলগুলোর শ্রেণিবিন্যাসের প্রচেষ্টা বিশেষ গুরুত্ব লাভ করে। যা থেকে আধুনিক পর্যায় সারণির উদ্ভব হয়।
১৭৮৯ সালে রসায়নবিদ অঁতোয়ান লাভোয়াজিয়ে তখন পর্যন্ত আবিষ্কৃত ৩৩ টি রাসায়নিক উপাদানকে ধাতু ও অধাতু, এই দুইভাগে বিভক্ত করেন। যদিও লাভোয়াজিয়ের সমসাময়িক রসায়নবিদগণ আরও উন্নত শ্রেণীবিন্যাসকরণ পদ্ধতির সন্ধান করছিলেন।
১৮২৯ সালে জার্মান রসায়নবিদ ইয়োহান ভোলফগাং ডোবেরেইনার প্রমাণ করেন, তিনটি করে মৌল একই ধর্ম প্রদর্শন করে। তিনি প্রথমে পারমাণবিক ভর অনুযায়ী তিনটি করে মৌল সাজিয়ে মৌলের একটি সারণি তৈরি করেন। ডোবেরেইনার আরো প্রমাণ করেন, ২য় মৌলের পারমাণবিক ভর ১ম ও ৩য় মৌলের পারমাণবিক ভরের যোগফলের অর্ধেক বা তার কাছাকাছি। একে ডোবেরেইনারের ত্রয়ীসূত্র বলে।
ইংল্যান্ডে জন্মগ্রহণকারী বিজ্ঞানী জন নিউল্যান্ড ১৮৬৪ সালে তখন পর্যন্ত আবিষ্কৃত মৌলগুলোকে তাদের ভর অনুসারে সাজিয়ে মৌলগুলোর প্রতি অষ্টম মৌলসমূহের ভৌত ও রাসায়নিক ধর্মের মধ্যে মিল পান।
পরবর্তীকালে ১৮৬৯ সালে রুশ বিজ্ঞানী দিমিত্রি মেন্ডেলিফের সকল মৌলের জন্য একটি সাধারণ পর্যায় সূত্র আবিষ্কার করেন, যা হলো- "মৌলসমূহের ভৌত ও রাসায়নিক ধর্ম তাদের পারমাণবিক ভর বৃদ্ধির সঙ্গে পর্যায় ক্রমে আবর্তিত হয়"। উক্ত সূত্রানুসারে তিনি ও জার্মান বিজ্ঞানী ইউলিয়ুস লোটার মাইয়ার মিলে আধুনিক পর্যায় সারণি প্রকাশ করেন। তখন ৬৭ টি মৌল নিয়ে পর্যায় সারণি গঠিত হয়েছিল যার মধ্যে ৬৩ টি আবিষ্কৃত হয়েছিলো। ১৯০০ সালের মধ্যে আরও ৩০ টি মৌল পর্যায় সারণিতে যুক্ত হয়। এভাবেই সূচনা হয় আধুনিক পর্যায় সারণির।
মেন্ডেলিফের পর্যায় সারণি আবিষ্কার ছিল রসায়নের জগতে এক নতুন যুগের সূচনা। যদিও প্রাথমিক অবস্থাতে মেন্ডেলিফের পর্যায় সারণিতে বেশ কিছু ভুল ছিল। এই ভুলগুলির মধ্যে অন্যতম ভুল ছিল পর্যায় সারণিতে অসম্পূর্ণ সারির উপস্থিতি। যদিও, তখনও সমস্ত প্রাকৃতিক মৌলও আবিষ্কৃত হয়নি। পরে মোজলে, পাউলিং, বার্টলেট-দের মত বিজ্ঞানীরা ধীরে ধীরে বিভিন্ন এই ভুলগুলি সংশোধন করেন।
প্রথমদিকে পারমাণবিক ভরের উপর নির্ভর করে পর্যায় সারণি সাজানো হয়েছিল। কিন্তু এতে মৌলের ধর্মের শ্রেণিবিন্যাসকরণে ত্রুটি পরিলক্ষিত হয়। ১৯১৩ সালে রসায়নবিদ হেনরি মোসলে পারমাণবিক ভরের পদলে পারমাণবিক সংখ্যা অনুযায়ী মৌলসমূহকে সাজানোর প্রস্তাব দেন। বর্তমানে আধুনিক পর্যায় সারণির জনক তাকে বলা হয়।
আন্তর্জাতিক রসায়ন ও ফলিত রসায়ন সংস্থা (International Union of Pure and Applied Chemistry বা সংক্ষেপে IUPAC) এখন পর্যন্ত ১১৮টি মৌলিক পদার্থকে শনাক্ত করেছে। IUPAC সংস্থাটি আন্তর্জাতিকভাবে রসায়ন ও ফলিত রসায়নের বিভিন্ন নিয়মকানুন, ক্রমবর্ধমান পরিবর্তনের কোনটি গ্রহণ করা যায় এবং কোনটি বর্জন করা উচিত এই বিষয়গুলো দেখাশোনা এবং নিয়ন্ত্রণ করে। ১১৮ টি মৌলের মধ্যে ৯২ টি মৌল (হাইড্রোজেন থেকে ইউরেনিয়াম) প্রকৃতিতে স্বাভাবিকভাবে পাওয়া যায় (যদিও ৪৩ ও ৬১ নং মৌলদুটিকে প্রকৃতিতে স্বাভাবিকভাবে পাওয়া যায় না) এবং বাকি ২৬ টি মৌল পরীক্ষাগারে তৈরি করা হয়েছে।
লাভোয়াজিয়ে মাত্র ৩৩টি মৌল নিয়ে ছক তৈরির কাজ শুরু করেছিলেন। মেন্দেলিয়েভ ৬৩টি আবিষ্কৃত মৌল এবং একটি অনাবিষ্কৃত মৌল নিয়ে পর্যায় সারণি নামে যে ছকটি তৈরি করেছিলেন, বর্তমানে সেটি ১১৮টি মৌলের আধুনিক পর্যায় সারণি হিসেবে প্রতিষ্ঠিত হয়েছে।
২০১৯ সালে জাতিসংঘ পর্যায় সারণি উদ্ভাবনের ১৫০তম বার্ষিকী উদযাপন করে, এবং পর্যায় সারণিকে "বিজ্ঞানের অন্যতম যুগান্তকারী অর্জন" নামে অভিহিত করে।
বেভান কংডন
বেভান আর্নেস্ট কংডন, ওবিই (Bevan Congdon; জন্ম: ১১ ফেব্রুয়ারি, ১৯৩৮ - মৃত্যু: ১০ ফেব্রুয়ারি, ২০১৮) তাসমান অঞ্চলের মোতুয়েকায় জন্মগ্রহণকারী নিউজিল্যান্ডের বিখ্যাত আন্তর্জাতিক ক্রিকেটার ছিলেন। এছাড়াও, নিউজিল্যান্ড দলের অধিনায়কের দায়িত্বে ছিলেন তিনি। নিউজিল্যান্ড ক্রিকেট দলের অন্যতম সদস্য বেভান কংডন মূলতঃ অল-রাউন্ডারের ভূমিকা পালন করতেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি, সেন্ট্রাল ডিস্ট্রিক্টস, ওতাগো এবং ওয়েলিংটন দলের পক্ষে খেলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ের পারদর্শী ছিলেন।
১৯৬৫ থেকে ১৯৭৮ সালের মধ্যে তিনি ৬১টি টেস্ট খেলায় অংশগ্রহণ করেন। এছাড়াও তিনি ১৯৭২ থেকে ১৯৭৪ সময়কালে টেস্ট ও একদিনের আন্তর্জাতিক দলের অধিনায়ক ছিলেন। তার নেতৃত্বে মার্চ, ১৯৭৪ সালে নিউজিল্যান্ড দল প্রথমবারের মতো অস্ট্রেলিয়ার বিপক্ষে টেস্ট জয়ের স্বাদ আস্বাদন করে।
আন্তর্জাতিক ক্রিকেট
১৩ বছর টেস্ট ক্রিকেটে সম্পৃক্ত ছিলেন। কৌশলগতভাবে অসাধারণ শক্তিমত্তার অধিকারের পাশাপাশি বেশ মনোযোগী ছিলেন। সচরাচর টেস্টে তিন নম্বর অবস্থানে থেকে ব্যাটিংয়ে নামতেন। ১৯৭৩ সালে ইংল্যান্ড সফরে তার সফলতম ক্রীড়াজীবন অতিবাহিত হয়। উপর্যুপরি দুই টেস্টে - ট্রেন্ট ব্রিজে ১৭৬ ও লর্ডসে ১৭৫ করেন। তবে প্রয়োজনে নিজেকে আরও সংযত করে রাখতেন। এ বছরই লর্ডসে ইংল্যান্ডের বিপক্ষে স্মরণীয় পরাজয়ে বেশ কিছু ক্যাচ তালুবন্দী করতে ব্যর্থ হয়েছিলেন। ঐ ইনিংসটিতে বেভান কংডন বেশ সাহসিকতার পরিচয় দেন। জন স্নো’র বাউন্সারে তার মুখে আঘাত লাগে।
ট্রেন্ট ব্রিজে ৪র্থ ইনিংসে জয়ের লক্ষ্যমাত্রা ৪৭৯ ধার্য্য করার পর তার দল মাত্র ৩৮ রানের ব্যবধানে পরাভূত হয়। ঐ সময়ে পরাজয়বরণকারী দলের সর্বোচ্চ রানের লক্ষ্যমাত্রার রেকর্ড ধারণ করা হয়। লর্ডসে নিউজিল্যান্ড ঐ সময়ে তাদের সর্বোচ্চ ৫৫১ রান তোলে।
১৭ জুলাই, ১৯৭৮ তারিখে তিনি তার সর্বশেষ একদিনের আন্তর্জাতিকে অংশ নেন। একদিনের আন্তর্জাতিকে ইতিহাসে কংডনসহ রিকি পন্টিং, রবি শাস্ত্রী, জ্যাক ক্যালিস, তিলকরত্নে দিলশান ও কেভিন পিটারসন - এ ছয়জন অধিনায়কের একজন হিসেবে সর্বশেষ ওডিআইয়ে সেঞ্চুরি করেন। ম্যানচেস্টারে অনুষ্ঠিত এ খেলায় তিনি ইংল্যান্ডের বিপক্ষে তার একমাত্র সেঞ্চুরি করেন।
অধিনায়কত্ব
সর্বমোট ১৭ টেস্টে নিউজিল্যান্ড দলের অধিনায়কের দায়িত্বে ছিলেন। তন্মধ্যে একটিমাত্র টেস্টে তার দল জয় পেলেও তা স্মরণীয় হয়ে থাকবে। মার্চ, ১৯৭৪ সালে ক্রাইস্টচার্চে অনুষ্ঠিত টেস্টে টসে জয়ী হয়ে অস্ট্রেলিয়াকে ব্যাটিংয়ের জন্য আমন্ত্রণ জানান। প্রথম ইনিংসে মিডিয়াম পেস বোলিং করে তিন উইকেট দখল করেন। তন্মধ্যে গ্রেগ চ্যাপেল ও রডনি মার্শের ন্যায় ব্যাটসম্যান ছিল। খেলায় নিউজিল্যান্ড পাঁচ উইকেটের নাটকীয় জয় পায়। সমগ্র খেলোয়াড়ী জীবনে ৫৯ টেস্ট উইকেট পান ৩৬.৫০ গড়ে।
১৯৭২ সালে কিউই দলের ব্যর্থ ওয়েস্ট ইন্ডিজ সফরের প্রেক্ষিতে গ্রাহাম ডাউলিংয়ের কাছ থেকে দলের দায়িত্বভার তার উপর অর্পণ করা হয়। ব্যাটিংয়ের পাশাপাশি চমৎকারভাবে ফিল্ডিং করাসহ উভয়ভাবেই মিডিয়াম পেস বোলিংয়ে সুইং করানোয় দক্ষতার প্রকাশ ঘটিয়েছেন। অনেকের ন্যায় তিনিও অধিনায়কত্ব থেকে নিজ নাম প্রত্যাহার করে ব্যাটিংয়ে মনোনিবেশ ঘটান।
একদিনের আন্তর্জাতিক
১৯৭৫ সালে প্রথম নিউজিল্যান্ডীয় ব্যাটসম্যান হিসেবে বেসিন রিজার্ভে ওডিআই সেঞ্চুরি করেন। পরবর্তীতে দীর্ঘ ৪৩ বছর পর ৬ জানুয়ারি, ২০১৮ তারিখে পাকিস্তানের বিপক্ষে কেন উইলিয়ামসন দ্বিতীয় নিউজিল্যান্ডীয় হিসেবে সেঞ্চুরিটি করেন।
একদিনের আন্তর্জাতিকেও চমৎকার রেকর্ড রয়েছে তার। ১১ খেলায় অংশ নিয়ে দুইটি অর্ধ-শতরান ও একটি শতরানের ইনিংস খেলে ৫৬.৩৩ গড়ে রান তুলেন। এ পরিসংখ্যানটি কমপক্ষে ১০ ইনিংসে অংশগ্রহণকারী নিউজিল্যান্ডীয় ক্রিকেটারদের মধ্যে অদ্যাবধি সেরা রেকর্ডরূপে বিবেচিত হয়ে আসছে। তার স্ট্রাইক রেটও অসামান্য। ৭১.৬১ স্ট্রাইক রেটের আশ্চর্যজনক পরিসংখ্যানটি সীমিত ওভারের ক্রিকেটের সূচনালগ্নে ঘটেছিল।
সম্মাননা
১৯৭৪ উইজডেন কর্তৃক বর্ষসেরা ক্রিকেটারের সম্মানে ভূষিত হন এ ক্রিকেটার। এছাড়াও, ক্রিকেট খেলায় অসামান্য অবদান রাখায় তিনি ‘অর্ডার অব মেরিট’ উপাধিতে ভূষিত হন।
নিউজিল্যান্ডের ক্রিকেট ইতিহাসে তাকে অন্যতম সেরা অল-রাউন্ডারদের একজনরূপে গণ্য করা হয়। খেলার মাঠে ও মাঠের বাইরে তিনি পেশাদার বৈশিষ্ট্য বজায় রেখেছেন। তার অধিনায়কত্বের সময়কালে নিউজিল্যান্ড দল পরাজয়ের বৃত্ত থেকে বেরিয়ে আসতে শুরু করে।
ব্যক্তিগত জীবন
ব্যক্তিগত জীবনে বিবাহিত বেভান কংডন শার্লি নাম্নী এক রমণীর পাণিগ্রহণ করেন। অ্যালি ও স্যান্ডি নাম্নী দুই কন্যা এবং ম্যাথু, জসুয়া, লিলি ও রিভস নামীয় নাতি ছিল তার।
৮০তম জন্মদিন উদযাপনের মাত্র একদিন পূর্বে ১০ ফেব্রুয়ারি, ২০১৮ তারিখে তার দেহাবসান ঘটে। দীর্ঘদিন অসুস্থ থাকার পর অকল্যান্ডে তিনি মৃত্যুবরণ করেন।
পরিসংখ্যান
বেভান কংডন তার সমগ্র খেলোয়াড়ী জীবনে সাতটি টেস্ট ও একটি ওডিআই শতরান করতে পেরেছেন।
হায়দ্রাবাদি মুসলমান
হায়দ্রাবাদি মুসলমানদেরকে হায়দ্রাবাদি হিসেবেও উল্লেখ করা হয় তারা হল ডেক্কানি জনগোষ্ঠীর একটি সম্প্রদায়, যারা উর্দুভাষী মুসলমানদের একটি বৃহত্তর জাতিগোষ্ঠীর অংশ, মারাঠাওয়াড়া, তেলেঙ্গানা এবং কল্যাণ-কর্নাটকের এলাকা থেকে যে অঞ্চলে হায়দ্রাবাদের রাজত্ব ছিল।
যদিও " হায়দ্রাবাদি " শব্দটি সাধারণত জাতিগত উৎপত্তি নির্বিশেষে হায়দ্রাবাদের দক্ষিণ ভারতীয় শহর ও এর আশেপাশের বাসিন্দাদের বোঝায়, তবে "হায়দ্রাবাদি মুসলমান " শব্দটি আরও নির্দিষ্টভাবে পূর্ববর্তী রাজ্যের স্থানীয় উর্দুভাষী জাতিগত মুসলমানদের বোঝায়। হায়দ্রাবাদ দাক্ষিণাত্যের সম্মিলিত সংস্কৃতি এবং জনগণকে "মুলকি ", (দেশবাসী) বলা হয়, এটি এমন একটি শব্দ যা আজও ব্যবহৃত হয়। হায়দ্রাবাদি মুসলমানদের মাতৃভাষা হায়দ্রাবাদি উর্দু, যেটি মূলত ডেক্কানি ভাষার একটি উপভাষা।
বাহমানি সালতানাত এবং তারপর দাক্ষিণাত্য সালতানাতে তাদের উৎপত্তির কারণে, হায়দ্রাবাদের আসিফ জাহি রাজবংশের রাজত্বের শেষার্ধে হায়দ্রাবাদি সংস্কৃতি এবং রন্ধনপ্রণালী সংজ্ঞায়িত হয়। এই সংস্কৃতি আজ প্রধানত হায়দ্রাবাদ, ঔরঙ্গাবাদ, পারভানি, নান্দেদ, রাইচুর, বিদার, গুলবার্গায় এবং সারা বিশ্বের হায়দ্রাবাদি মুসলিম প্রবাসীদের মধ্যে, বিশেষ করে, পাকিস্তান, পারস্য উপসাগরের আরব রাজ্য, মার্কিন যুক্তরাষ্ট্র, কানাডা এবং যুক্তরাজ্যে বিরাজমান।
ইতিহাস
দাক্ষিণাত্যের মালভূমি আক্রমণ, ও রাজনৈতিক অস্থিরতা, থেকে দক্ষিণ ভারতকে রক্ষা করে যা উত্তর ভারতকে প্রভাবিত করেছিল। এটি কুতুবশাহী রাজবংশ, সংক্ষিপ্ত মুঘল শাসন এবং পরবর্তীতে নিজামদের আসাফ জাহি রাজবংশের সময় মুসলিম শাসিত হায়দ্রাবাদ রাজ্যকে একটি স্বতন্ত্র সংস্কৃতি বিকাশের সুযোগ দেয়।
টাইম অনুসারে, সপ্তম নিজাম ছিলেন ১৯৪০-এর দশকের শেষের দিকে বিশ্বের সবচেয়ে ধনী ব্যক্তি এবং ফোর্বস ম্যাগাজিন অনুসারে মুদ্রাস্ফীতি এবং মুদ্রা ক্রয় ক্ষমতার সমতা সমন্বয়ের পর সর্বকালের পঞ্চম ধনী ব্যক্তি।
নিজাম ছিলেন বিশাল হায়দ্রাবাদ রাজ্যের মুসলিম শাসক। হায়দ্রাবাদের রাজধানী ভারতে হায়দ্রাবাদের অন্তর্ভুক্তি এবং তেলেঙ্গানার স্থানীয় তেলেগু-ভাষী হিন্দু জনগণের আধিপত্য বৃদ্ধির আগ পর্যন্ত তারা প্রাথমিকভাবে উর্দুভাষী মুসলিম ছিল। রাজ্যের অর্থনীতি ছিল কৃষিনির্ভর, এবং হায়দ্রাবাদ ছিল প্রাথমিকভাবে একটি সরকারী ও প্রশাসনিক কেন্দ্র, যা বেশিরভাগই মুসলমানদের দ্বারা পরিচালিত (কিন্তু একচেটিয়াভাবে নয়)। অভিজাত, জায়গিরদার এবং দেশমুখ (ধনী জমির মালিক), এমনকি ছোটখাটো সরকারি কর্মকর্তারা ভিক্টোরিয়ান ইংল্যান্ডের শ্রেণী ব্যবস্থার মতো সামাজিক ব্যবস্থায় চাকর (সাধারণত মুসলমানদেরও) নিয়োগ দিতে পারত। নিজাম রাজনৈতিক স্থিতিশীলতার সাথে শুরুর দিকে ব্রিটিশদের সাথে মিত্রতা গড়ে তোলেন।
উত্তরাধুনিক নারীবাদ
উত্তরাধুনিক নারীবাদ হলো উত্তর গাঠনিকবাদ, উত্তর আধুনিকতাবাদ এবং ফরাসি নারীবাদের একটি মিশ্রণ। এর মূল উদ্দেশ্য হলো সমাজে প্রচলিত পিতৃতান্ত্রিক ব্যবস্থাকে অস্থিতিশীল করা, যা লিঙ্গ বৈষম্যের একটি কারণ। উত্তরাধুনিক নারীবাদীরা প্রয়োজনবাদ, দর্শন এবং সার্বজনীন সত্য যেগুলো প্রত্যেক নারী এক নয় এ বিষয়টি প্রদর্শন করতে নারীর মধ্যকার পার্থক্যগুলোর উপর গুরুত্ব দেয় সেগুলো বর্জন করে তাদের লক্ষ অর্জন করার চেষ্টা করে। তারা বিশ্বাস করেন যে, যদি সমাজের সকল নারীর উপর একটি সার্বজনীন সত্য প্রযোজ্য হয়, তাহলে তা তাদের নিজস্ব অভিজ্ঞতা কমিয়ে দেয়। তবে তারা সমাজের নীতি হিসেবে পরিচিত ধারণা সম্পর্কে নারীদের সতর্ক করেছেন কারণ তা নারী সম্পর্কে পুুরুষের ধারণা থেকে উৎপত্তি হতে পারে।
নারীবাদী তত্ত্বে উত্তরাধুনিক নারীবাদের অন্তর্ভূক্তি সকল নারীবাদীদের মতে নির্দ্ধিধায় গ্রহণযোগ্য নয়। কারো কারো বিশ্বাস যে, উত্তরাধুনিক নারীবাদ নারীবাদী তত্ত্বের করা লড়াইকে ছোট করে দেখায়, যেখানে বাকিরা এটির পক্ষে। এ কারণে উত্তর আধুনিকতাবাদ এবং নারীবাদের সম্পর্ক সর্বদাই জটিল।
বাটলার
নারীবাদের অন্যান্য শাখাগুলো থেকে উত্তরাধুনিক নারীবাদের প্রধান পার্থক্য হলো একটি বিতর্ক, যা সমর্থন করে যে, যৌনতা এবং লিঙ্গ ভাষার মাধ্যমে তৈরি হয়েছে। এই দৃষ্টিভঙ্গি জুদিথ বাটলার এর ১৯৯০ সালে প্রকাশিত বই, “জেন্ডার ট্রোবোল” উল্লেখযোগ্যভাবে উপস্থাপন করা হয়েছে। তিনি সিমন দ্য বোভোয়ার, মিশেল ফুকো ও জাক লাকঁ এর বই এবং লুসি ইরিগারে এর বিতর্ক পর্যালোচনা এবং সমালোচনা করেন, যেখানে লুসি ইরিগারে যুক্তি দিয়েছেলেন যে, আমরা যা আনুষ্ঠানিকভাবে “নারীত্ব” হিসেবে বিবেচনা করি তা শুধুমাত্র “পুরুষত্ব” হিসেবে যা গঠিত হয়েছে তাই।